Държавен вестник, бр. 49, 2010 г., стр. 17

БРОЙ  49	
Д Ъ Р Ж А В Е Н  В Е С Т Н И К 	
СТР.  17  
вестяване на подкрепата си за тези проекти 
пред местната и международната донорска 
общност и пред частния сектор.  
8.3. Посочените ангажименти и предложе­
ния за финансиране изключват финансиране, 
получено в отговор на спешни апели, които 
може да бъдат отправени от правителството 
или от системите на ООН в отговор на молба 
на правителството. 
8.4. Подкрепата на УНИЦЕФ за разра­
ботването и изпълнението на дейностите в 
рамките на плана за действие по програмата 
за страната може да включва техническа по­
мощ, парични помощи, стоки и съоръжения, 
търговски услуги, транспорт, финансиране за 
застъпничество, проучвания и изследвания, 
консултации, разработване на програми, на­
блюдение и оценка на програмата, обучение и 
подкрепа на персонала. Част от подкрепата на 
УНИЦЕФ може да бъде насочена към непра­
вителствените организации (и организации на 
гражданското общество), както е договорено 
в рамките на отделните програми и ТРП.
8.5. УНИЦЕФ ще назначава служители по 
проекти и консултанти за разработването и 
поддържането на програмата, за техническа 
помощ, както и за дейности по наблюдението 
и оценката. 
8.6. След извършване на годишни прегледи 
на напредъка по изпълнението на програмата 
средствата на УНИЦЕФ се разпределят всяка 
календарна година в съответствие с плана 
за действие по програмата за страната. Бю­
джетите ще бъдат разглеждани и подробно 
описвани в текущите работни планове. По 
взаимно съгласие между правителството и 
УНИЦЕФ, ако ходът на изпълнение на някой 
от проектите е значително под годишните 
разчети, средства, които не са определени от 
донорите на УНИЦЕФ за конкретни проекти, 
могат да бъдат преразпределяни към други 
проекти, еднакво важни и полезни за про­
грамата и които се очаква да се осъществят 
с по-бърз темп. 
8.7. УНИЦЕФ ще се консултира със съответ­
ните министерства и агенции по въпросите за 
своевременните искания на парични помощи, 
доставки и съоръжения или услуги. УНИЦЕФ 
ще информира съответните длъжностни лица 
за движението на стоките, за да улесни ефи­
касното и навременното им освобождаване, 
складиране и разпределение. 
8.8. След консултиране с основния коор­
динатор за сътрудничество от страна на пра­
вителството УНИЦЕФ си запазва правото да 
изисква съвместен преглед на използването 
на доставените стоки, които не се ползват за 
целите, определени в плана за действие по 
програмата за страната и текущите работни 
планове, за да преразпредели тези стоки в 
рамките на ПДПС. 
8.9. В случаите на директен превод на па­
рични средства или възстановяването им УНИ­
ЦЕФ ще уведомява изпълняващия партньор за 
сумите, одобрени от УНИЦЕФ, и ще превежда 
финансовите средства към изпълняващия 
партньор в срок до две седмици. В случаите 
на директни плащания към доставчици или 
трети лица по задължения, поети от страна 
на изпълняващия партньор на основание на 
искане, подписано от упълномощения пред­
ставител на изпълняващия партньор, или към 
доставчици или трети страни по задължения, 
направени от страна на УНИЦЕФ в подкрепа 
на дейности, съгласувани с изпълняващия 
партньор, УНИЦЕФ ще извърши плащането 
в срок до две седмици.   
8.10. УНИЦЕФ няма да носи никаква пряка 
отговорност по отношение на договорните спо­
разумения, направени между изпълняващия 
партньор и трето лице – доставчик. 
8.11. В случаите, когато повече от една 
агенция на ООН предоставя финансиране на 
един и същ изпълняващ партньор, наблюдени­
ето на програмата, финансовото наблюдение 
и одитът ще се осъществяват съвместно или 
ще се координират със съответните агенции 
на ООН.   
Част IX. Задължения на правителството
9.1. Правителството чрез съответните ресор­
ни министерства и общините ще предоставя 
целия персонал, помещения, доставки, техни­
ческа помощ и средства, текущи и нетекущи, 
необходими за програмата, с изключение на 
осигурените от УНИЦЕФ и/или други аген­
ции на Организацията на обединените нации, 
международните организации, двустранните 
агенции, неправителствените организации и 
общности. 
9.2. Правителството ще подкрепя усили­
ята на УНИЦЕФ за набиране на средства, 
необходими за покриването на финансовите 
нужди по програмата за сътрудничество, и 
ще сътрудничи на УНИЦЕФ, като: насърча­
ва потенциални правителства – донори, да 
предоставят на УНИЦЕФ средствата, необ­
ходими за изпълнението на нефинансираните 
компоненти от програмата; подкрепя усилията 
на УНИЦЕФ за набиране на средства за про­
грамата от частния сектор както в България, 
така и по света и като разрешава дарения в 
подкрепа на тази програма от физически и 
юридически лица и фондации в България, 
като тези вноски няма да се облагат с данъци 
съгласно чл. XI, ал. 2 от ОСС. 
9.3. Стандартен отчет за Разрешаване на 
финансиране и удостоверяване на разходите 
(РФУР), отразяващ дейностите по текущия 
работен план, ще бъде използван от изпълня­
ващите партньори, за да се иска отпускането 
на финансиране и да се гарантира съгласието, 
че УНИЦЕФ ще възстанови или директно ще